CELEX: 32013D0242
Language: sk
Date: 2013-05-22 00:00:00
Title: 2013/242/EÚ: Vykonávacie rozhodnutie Komisie z  22. mája 2013 , ktorým sa stanovuje vzor národných akčných plánov energetickej efektívnosti podľa smernice 2012/27/EU Európskeho parlamentu a Rady [oznámené pod číslom C(2013) 2882]  Text s významom pre EHP

28.5.2013   
            
            
               SK
            
            
               Úradný vestník Európskej únie
            
            
               L 141/48
            
         VYKONÁVACIE ROZHODNUTIE KOMISIE
   z 22. mája 2013,
   ktorým sa stanovuje vzor národných akčných plánov energetickej efektívnosti podľa smernice 2012/27/EU Európskeho parlamentu a Rady
   [oznámené pod číslom C(2013) 2882]
   (Text s významom pre EHP)
   (2013/242/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa rušia smernice 2004/8/ES a 2006/32/ES (1), a najmä článok 24 ods. 2 a prílohu XIV,
   keďže:
   
               (1)
            
            
               V smernici 2012/27/EÚ sa vyžaduje, aby každý členský štát predložil národné akčné plány energetickej efektívnosti do 30. apríla 2014 a potom každé tri roky. V týchto plánoch sa majú uvádzať významné opatrenia na zlepšenie energetickej efektívnosti a očakávané a/alebo dosiahnuté úspory energie okrem iného aj v oblasti dodávky, prenosu a distribúcie energie, ako aj úspory pri konečnej spotrebe energie v záujme dosiahnutia cieľov energetickej efektívnosti uvedených v článku 3 ods. 1 smernice 2012/27/EÚ. Národné akčné plány efektívnosti musia v každom prípade obsahovať informácie uvedené v časti 2 prílohy XIV k smernici 2012/27/EÚ. Národné akčné plány energetickej efektívnosti sa doplnia o aktualizované odhady očakávanej celkovej primárnej energetickej spotreby v roku 2020, ako aj o odhadované úrovne primárnej energetickej spotreby v sektoroch uvedených v časti 1 prílohy XIV k smernici 2012/27/EÚ.
            
         
               (2)
            
            
               V súlade s článkom 24 ods. 2 druhého odseku smernice 2012/27/EÚ Komisia poskytne vzor ako návod pre národné akčné plány energetickej efektívnosti, ktoré sa príjmu v súlade s konzultačným postupom uvedeným v článku 26 ods. 2 smernice. V článku 26 ods. 1 smernice sa stanovuje, že Komisii bude pomáhať výbor v zmysle nariadenia Európskeho parlamentu a Rady (2) (EÚ) č. 182/2011 a v článku 26 ods. 2 sa stanovuje, že sa článok 4 uvedeného nariadenia uplatňuje.
            
         
               (3)
            
            
               Opatrenia stanovené v tomto rozhodnutí v čo najväčšej možnej miere zohľadňujú diskusie s Výborom pre smernicu o energetickej efektívnosti,
            
         PRIJALA TOTO ROZHODNUTIE:
   Článok 1
   Prijíma sa vzor národných akčných plánov energetickej efektívnosti, ktorý sa požaduje v článku 24 ods. 2 a v prílohe XIV k smernici 2012/27/EÚ a je uvedený v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 22. mája 2013
      
         
            Za Komisiu
         
         Günther OETTINGER
         
            člen Komisie
         
      
   
   
      (1)  Ú. v. EÚ L 315, 14.11.2012, s. 1.
   
      (2)  Ú. v. EÚ L 55, 28.2.2011, s. 13.
   PRÍLOHA
   
      VZOR PRE POVINNÉ PRVKY
   
   
      NÁRODNÝ AKČNÝ PLÁN ENERGETICKEJ EFEKTÍVNOSTI
   
   
   OBSAH
   
               1.
            
            Úvod
         
               2.
            
            Prehľad národných cieľov energetickej efektívnosti a úspor
         
               2.1.
            
            Národné ciele v oblasti energetickej efektívnosti do roku 2020
         
               2.2.
            
            Dodatočné ciele v oblasti energetickej efektívnosti
         
               2.3.
            
            Úspory primárnej energie
         
               2.4.
            
            Úspory konečnej energie
         
               3.
            
            Politické opatrenia na vykonávanie smernice o energetickej efektívnosti
         
               3.1.
            
            Horizontálne opatrenia
         
               3.1.1.
            
            Povinné schémy energetickej efektívnosti a alternatívne politické opatrenia (článok 7 SEE, príloha XIV, časť 2, bod 3.2 k nej)
         
               3.1.2.
            
            Energetické audity a systémy energetického manažérstva (článok 8 SEE)
         
               3.1.3.
            
            Meranie a vyúčtovanie (články 9 až 11 SEE)
         
               3.1.4.
            
            Programy na informovanie a odborná príprava pre spotrebiteľov (články 12 a 17 SEE)
         
               3.1.5.
            
            Dostupnosť systémov kvalifikácie, akreditačných a certifikačných systémov (článok 16 SEE)
         
               3.1.6.
            
            Energetické služby (článok 18 SEE)
         
               3.1.7.
            
            Ďalšie opatrenia horizontálneho charakteru (články 19 a 20 SEE)
         
               3.2.
            
            Energetická efektívnosť budov
         
               3.2.1.
            
            Stratégia obnov budov (článok 4 SEE)
         
               3.2.2.
            
            Ďalšia energetická efektívnosť v oblasti budov
         
               3.3.
            
            Energetická efektívnosť vo verejných subjektoch
         
               3.3.1.
            
            Budovy ústredných orgánov štátnej správy (článok 5 SEE)
         
               3.3.2.
            
            Budovy ostatných verejných subjektov (článok 5 SEE)
         
               3.3.3.
            
            Obstarávanie verejnými subjektmi (článok 6 SEE)
         
               3.4.
            
            Ďalšie opatrenia zamerané na efektívnosť konečného využitia energie vrátanie v priemysle a doprave
         
               3.5.
            
            Podpora efektívneho vykurovania a chladenia
         
               3.5.1.
            
            Komplexné posúdenie (článok 14 SEE)
         
               3.5.2.
            
            Ďalšie opatrenia na efektívne vykurovanie a chladenie (článok 14 SEE)
         
               3.6.
            
            Premena, prenos a distribúcia energie a reakcia strany spotreby
         
               3.6.1.
            
            Kritériá energetickej efektívnosti pri sieťových tarifách a sieťovej regulácii (článok 15 SEE)
         
               3.6.2.
            
            Uľahčenie a podpora reakcie strany spotreby (článok 15 SEE)
         
               3.6.3.
            
            Energetická efektívnosť pri vytváraní a regulácií sietí (článok 15 SEE)
         1.   Úvod
   
   V tomto vzore sa špecifikujú informácie, ktoré musia členské štáty vo svojich národných akčných plánoch energetickej efektívnosti (ďalej len „NAPEE“) uviesť o prijatých opatreniach a opatreniach, ktoré sa plánujú prijať na vykonávanie hlavných prvkov smernice o energetickej efektívnosti (2012/27/EU, ďalej len „SEE“), ako sa uvádza v článku 24 ods. 2 danej smernice a v prílohe XIV k nej. Preto sa text, v ktorom sa vzor odvoláva na povinné prvky, ktoré sa musia oznamovať, nevzťahuje na opatrenia, ktoré členské štáty ešte neprijali a ani neplánovali. Tento vzor by mal členským štátom slúžiť ako usmernenie pri NAPEE, ako sa stanovuje v článku 24 ods. 2 druhý pododsek SEE.
   Ak sa vo vzore odkazuje na informácie, ktoré sa majú poskytnúť v prvom a/alebo druhom NAPEE, text odráža znenie SEE. Ak sa v texte takéto odkazy nenachádzajú, informácie sa poskytnú v prvom NAPEE a vo všetkých nasledujúcich NAPEE.
   Tento vzor dopĺňajú pokyny pre NAPEE.
   2.   Prehľad národných cieľov energetickej efektívnosti a úspor
   
   2.1.   Národné ciele v oblasti energetickej efektívnosti do roku 2020
   
   
               1.
            
            
               Uveďte orientačný národný cieľ v oblasti energetickej efektívnosti do roku 2020 podľa článku 3 ods. 1 SEE (článok 3 ods. 1 SEE, príloha XIV časť 2 bod 1 k nej).
               
            
         
               2.
            
            
               Uveďte očakávaný vplyv cieľa na celkovú spotrebu primárnej energie a konečnej energie v roku 2020 a vysvetlite, ako a na základe akých údajov bol tento vplyv vypočítaný (článok 3 ods. 1 SEE).
            
         
               3.
            
            
               Uveďte odhad celkovej spotreby primárnej energie a spotreby podľa odvetvia v roku 2020 (článok 24 ods. 2 SEE, príloha XIV časť 2 bod 2 k nej).
               
            
         2.2.   Dodatočné ciele v oblasti energetickej efektívnosti
   
   Uveďte akékoľvek ďalšie národné ciele v oblasti energetickej efektívnosti týkajúce sa celého hospodárstva alebo konkrétnych odvetví (príloha XIV časť 2 bod 1 k SEE).
   2.3.   Úspory primárnej energie
   
   Uveďte prehľad úspor primárnej energie dosiahnutých k termínu podania správy a odhady očakávaných úspor na rok 2020 (článok 3 ods. 1, článok 24 ods. 2 SEE, príloha XIV časť 2 bod 2 písm. a) k nej).
   2.4.   Úspory konečnej energie
   
   
               1.
            
            
               Na účely smernice Európskeho parlamentu a Rady 2006/32/ES (1) uveďte v prvom a druhom NAPEE údaje o dosiahnutých úsporách konečnej energie a o predpokladaných úsporách konečného využitia energie do roku 2016 (článok 4 ods. 1 a 2 smernice 2006/32/ES; príloha XIV časť 2 bod 2 písm. b) k SEE).
            
         
               2.
            
            
               Na účely smernice 2006/32/ES uveďte v prvom a druhom NAPEE metodiku merania a/alebo výpočtu, ktoré ste použili pri výpočte úspor konečnej energie (príloha XIV časť 2 bod 2 písm. b) druhý odsek v SEE).
               
            
         3.   Politické opatrenia na vykonávanie smernice o energetickej efektívnosti
   
   3.1.   Horizontálne opatrenia
   
   3.1.1.   Povinné schémy energetickej efektívnosti a alternatívne politické opatrenia (článok 7 SEE, príloha XIV, časť 2, bod 3.2 k nej)
   
   
               1.
            
            
               Uveďte informácie o celkovej sume úspor energie počas obdobia povinnosti s cieľom splniť cieľ stanovený v súlade s článkom 7 ods. 1 a prípadne o tom, akým spôsobom sa využívajú možnosti uvedené v článku 7 ods. 2 a 3 (článok 7 SEE, príloha XIV časť. 2 bod 2 písm. a) k nej).
            
         
               2.
            
            
               Stručne opíšte národnú povinnú schému energetickej efektívnosti podľa článku 7 ods. 1 vrátane informácií o tom, akým spôsobom sa zabezpečuje monitorovanie a preverovanie (článok 7 ods. 1 a 6, článok 20 ods. 6 SEE, príloha XIV časť 2 bod 3.2 k nej).
               
            
         
               3.
            
            
               Uveďte informácie o alternatívnych politických opatreniach prijatých na účely uplatňovania 7 ods. 9 a článku 20 ods. 6 vrátane informácií o tom, ako sa zabezpečuje monitorovanie a overovanie a ako sa zabezpečuje ich rovnocennosť (článok 7 ods. 9 a 10, článok 20 ods. 6 SEE, príloha XIV časť 2 bod 3.2 k nej).
               
            
         
               4.
            
            
               Uveďte prípadne uverejnené úspory energie dosiahnuté v dôsledku vykonávania povinnej schémy energetickej efektívnosti (článok 7 ods. 6 a 8 SEE, príloha XIV časť 2 bod 2 písm. a) k nej).
               
            
         
               5.
            
            
               Uveďte prípadne uverejnené úspory energie dosiahnuté v dôsledku vykonávania alternatívnych politických opatrení (článok 7 ods. 10 SEE, príloha XIV časť 2 bod 2 písm. a) k nej).
               
            
         
               6.
            
            
               Uveďte podrobnosti o vnútroštátnych koeficientoch zvolených podľa prílohy IV k SEE(príloha XIV časť 2 bod 3.2 k SEE).
               
            
         
               7.
            
            
               Uveďte informácie o akýchkoľvek metódach, okrem metódy stanovenej v prílohe V časti 2 písm. e) k SEE, použitých na zohľadnenie životnosti úspor energie, a vysvetlite, ako sa zabezpečuje, že ich výsledkom je aspoň rovnaký celkový objem úspor (príloha V časť 2 písm. e) k SEE).
               
            
         3.1.2.   Energetické audity a systémy energetického manažérstva (článok 8 SEE)
   
   Uveďte prehľad plánovaných alebo už vykonaných opatrení na podporu energetických auditov a systémov energetického manažérstva vrátane údajov o počtoch vykonaných energetických auditov. Uveďte, ktoré z nich sa vykonali vo veľkých podnikoch, a udajte celkový počet veľkých spoločností na území členského štátu a počet spoločností, na ktoré sa vzťahuje článok 8 ods. 5 (príloha XIV časť 2 bod 3.3 k SEE).
   
   3.1.3.   Meranie a vyúčtovanie (články 9 až 11 SEE)
   
   Opíšte vykonané a plánované opatrenia v oblasti merania a vyúčtovania (články 9, 10, 11 SEE, príloha XIV časť 2 bod 2 prvá veta k nej).
   
   3.1.4.   Programy na informovanie a odborná príprava pre spotrebiteľov (články 12 a 17 SEE)
   
   Uveďte informácie o prijatých opatreniach a opatreniach, ktoré sa plánujú prijať na podporu a uľahčenie efektívneho využívania energie malými a strednými podnikmi a domácnosťami (články 12, 17 SEE, príloha XIV časť 2 bod 2 prvá veta k SEE).
   
   3.1.5.   Dostupnosť systémov kvalifikácie, akreditačných a certifikačných systémov (článok 16 SEE)
   
   Uveďte informácie o existujúcich alebo plánovaných systémoch certifikácie alebo akreditácie alebo o rovnocenných systémoch kvalifikácie (prípadne vrátane programov odbornej prípravy) pre poskytovateľov energetických služieb a energetických auditov, manažérov v oblasti energetiky a inštalatérov prvkov budovy súvisiacich s energiou podľa vymedzenia v článku 2 ods. 9 smernice Európskeho parlamentu a Rady 2010/31/EÚ (2)
      (článok 16 SEE, príloha XIV časť 2 bod 3.7 k nej).
   
   3.1.6.   Energetické služby (článok 18 SEE)
   
   
               1.
            
            
               Uveďte informácie o prijatých opatreniach a opatreniach, ktoré sa plánujú prijať na podporovanie energetických služieb. Opis musí zahŕňať internetový odkaz na zoznam dostupných poskytovateľov energetických služieb a ich kvalifikácií (príloha XIV časť 2 bod 2 prvá veta, bod 2.3.8 k SEE).
            
         
               2.
            
            
               Uveďte kvalitatívny prehľad vnútroštátneho trhu s energetickými službami, opíšte jeho súčasný stav a budúci vývoj (článok 18 ods. 1 písm. e) SEE).
               
            
         3.1.7.   Ďalšie opatrenia horizontálneho charakteru (články 19 a 20 SEE)
   
   
               1.
            
            
               V prvom NAPEE uveďte opatrenia v oblasti energetickej efektívnosti podniknuté v záujme vykonávania článku 19 SEE. Uveďte najmä zoznam opatrení uskutočňovaných na odstránenie regulačných a neregulačných prekážok energetickej efektívnosti (napr. delené stimuly pri nehnuteľnostiach s viacerými vlastníkmi, verejný nákup, tvorba ročných rozpočtov a účtovanie verejných subjektov) (článok 19 SEE, príloha XIV časť 2 bod 3.9 k nej).
               
            
         
               2.
            
            
               Uveďte informácie o národnom fonde energetickej efektívnosti (článok 20 SEE, príloha XIV časť 2 bod 2 prvá veta k nej).
               
            
         3.2.   Energetická efektívnosť budov
   
   3.2.1.   Stratégia obnov budov (článok 4 SEE)
   
   Uveďte dlhodobú národnú stratégiu renovácie budov (článok 4, posledný odsek SEE).
   3.2.2.   Ďalšia energetická efektívnosť v oblasti budov
   
   Uveďte podrobnosti o významných opatreniach na zvýšenie energetickej efektívnosti budov v snahe dosiahnuť národné ciele energetickej efektívnosti uvedené v článku 3 ods. 1 (článok 24 ods. 2 SEE, príloha XIV časť 2 bod 2 prvá veta k nej).
   
   3.3.   Energetická efektívnosť vo verejných subjektoch
   
   3.3.1.   Budovy ústredných orgánov štátnej správy (článok 5 SEE)
   
   Uveďte informácie o uverejnenom zozname vykurovaných a chladených budov ústrednej štátnej správy (článok 5 ods. 5 SEE, príloha XIV časť 2 bod 2 prvá veta k nej).
   
   3.3.2.   Budovy ostatných verejných subjektov (článok 5 SEE)
   
   
               1.
            
            
               Uveďte informácie o prijatých opatreniach a opatreniach, ktoré sa plánujú prijať s cieľom podnietiť verejné subjekty a orgány zodpovedné za sociálne bývanie, ktoré sa riadia verejným právom, aby prijali plány energetickej efektívnosti a demonštrovali tak príkladnú úlohu verejných subjektov v oblasti energetickej efektívnosti budov (článok 5 ods. 7 písm. a) SEE, príloha XIV časť 2 bod 2 prvá veta k nej).
            
         
               2.
            
            
               Uveďte zoznam verejných subjektov, ktoré vypracovali akčný plán energetickej efektívnosti (príloha XIV časť 2 bod 3.1 k nej).
               
            
         3.3.3.   Obstarávanie verejnými subjektmi (článok 6 SEE)
   
   Uveďte informácie o prijatých opatreniach a opatreniach, ktoré sa plánujú prijať na zabezpečenie toho, aby ústredná štátna správa obstarávala výrobky, služby a budovy s vysokou energetickou efektívnosťou (článok 6 ods. 1 SEE), a o prijatých opatreniach a opatreniach, ktoré sa plánujú prijať na povzbudenie ostatných verejných subjektov, aby konali rovnako (článok 6 ods. 3 SEE, príloha XIV časť 2 bod 2 prvá veta k nej).
   
   3.4.   Ďalšie opatrenia zamerané na efektívnosť konečného využitia energie vrátanie v priemysle a doprave
   
   
               1.
            
            
               Uveďte podrobnosti o významných opatreniach na zvýšenie energetickej efektívnosti v priemysle v snahe dosiahnuť národné ciele energetickej efektívnosti uvedené v článku 3 ods. 1 (článok 24 ods. 2 SEE, príloha XIV časť 2 bod 2 prvá veta k nej).
            
         
               2.
            
            
               Uveďte podrobnosti o významných opatreniach na zvýšenie energetickej efektívnosti v osobnej a nákladnej doprave v snahe dosiahnuť národné ciele energetickej efektívnosti uvedené v článku 3 ods. 1 (článok 24 ods. 2 SEE, príloha XIV časť 2 bod 2 prvá veta k nej).
               
            
         
               3.
            
            
               Uveďte podrobnosti o významných opatreniach zameraných na energetickú efektívnosť konečného využitia energie v priemysle s cieľom dosiahnuť národné ciele energetickej efektívnosti, ktoré nie sú inde uvedené v NAPEE (článok 24 ods. 2 SEE, príloha XIV časť 2 bod 2 prvá veta k nej).
            
         3.5.   Podpora efektívneho vykurovania a chladenia
   
   3.5.1.   Komplexné posúdenie (článok 14 SEE)
   
   
               1.
            
            
               V druhom NAPEE a v ďalších NAPEE uveďte posúdenie pokroku dosiahnutého vo vykonávaní komplexného posúdenia potenciálu vysoko účinnej kombinovanej výroby tepla a elektrickej energie a efektívneho centralizovaného zásobovania teplom a chladom, ako sa uvádza v článku 14 ods. 1 (článok 14 ods. 1 SEE, príloha XIV časť 2 bod 3.4 k nej).
            
         
               2.
            
            
               Uveďte opis postupu a metodiky, ktoré ste použili pri vykonaní analýzy nákladov a prínosov s cieľom splniť kritéria prílohy IX k SEE (článok 14 ods. 3 SEE, príloha IX časť 1 posledný odsek, príloha XIV časť 2 bod 2 prvá veta k SEE).
               
            
         3.5.2.   Ďalšie opatrenia na efektívne vykurovanie a chladenie (článok 14 SEE)
   
   Uveďte opis opatrení, stratégií a politík vrátane programov a plánov na vnútroštátnej, regionálnej a miestnej úrovni na rozvoj hospodárskeho potenciálu vysoko účinnej kombinovanej výroby tepla a elektrickej energie a centralizovaného zásobovania teplom a chladom a ostatných účinných systémov vykurovania a chladenia a na využívanie vykurovania a chladenia z odpadového tepla a obnoviteľných zdrojov energie (článok 14 ods. 2 a 4 SEE, príloha XIV časť 2 bod 2 prvá veta k nej).
   
   3.6.   Premena, prenos a distribúcia energie a reakcia strany spotreby
   
   3.6.1.   Kritériá energetickej efektívnosti pri sieťových tarifách a sieťovej regulácii (článok 15 SEE)
   
   
               1.
            
            
               Opíšte plánované alebo prijaté opatrenia na zabezpečenie toho, aby sa odstránili stimuly v tarifách, ktoré poškodzujú celkovú efektívnosť výroby, prenosu, distribúcie a dodávky elektriny, alebo ktoré by mohli brzdiť využívanie reakcie strany spotreby na vyrovnávacích trhoch a pri obstarávaní podporných služieb (článok 15 ods. 4 SEE, príloha XIV časť 2 bod 2 prvá veta k nej).
            
         
               2.
            
            
               Opíšte plánované alebo prijaté opatrenia na stimuláciu prevádzkovateľov sietí zvyšovať efektívnosť pri navrhovaní a prevádzke infraštruktúry (článok 15 ods. 4 SEE, príloha XIV časť 2 bod 2 prvá veta k nej).
               
            
         
               3.
            
            
               Opíšte plánované alebo prijaté opatrenia na zabezpečenie toho, aby sa prostredníctvom taríf dodávateľom umožnilo zlepšiť účasť odberateľov na efektívnosti systému vrátane reakcie strany spotreby (článok 15 ods. 4 SEE, príloha XIV časť 2 bod 2 prvá veta k nej).
               
            
         3.6.2.   Uľahčenie a podpora reakcie strany spotreby (článok 15 SEE)
   
   Uveďte informácie o iných prijatých opatreniach a opatreniach, ktoré sa plánujú prijať s cieľom umožniť a rozvíjať reakcie strany spotreby vrátane tých, ktoré sa týkajú taríf na podporu dynamického určovania cien (príloha XI bod 3 SEE, príloha XIV časť 2 bod 3.6 k nej).
   
   3.6.3.   Energetická efektívnosť pri vytváraní a regulácií sietí (článok 15 SEE)
   
   Podajte správu o pokroku dosiahnutom pri posúdení potenciálu energetickej efektívnosti v oblasti vnútroštátnych plynárenských a elektrických infraštruktúr, ako aj o prijatých opatreniach a opatreniach, ktoré sa plánujú prijať a investíciách na zavedenie nákladovo efektívnych zlepšení energetickej efektívnosti v sieťovej infraštruktúre spolu s harmonogramom ich zavádzania (článok 15 ods. 2 SEE, príloha XIV časť 2 bod 3.5 k nej).
   
   
      (1)  Ú. v. EÚ L 114, 27.4.2006, s. 64.
   
      (2)  Ú. v. EÚ L 153, 18.6.2010, s. 13.